REDDING CASE FORMING DIES 7mm IHMSA From 300 Savage Form #1 - Brownells Norge
Produktnr.: 749006978 611760902406 749006978
Cartridge: 7 mm IHMSA Die Style: Form & Trim Dies ‘Angelina Jolie-zombie’ in hegtenis geneem in Iran | Netwerk24
‘Angelina Jolie-zombie’ in hegtenis geneem in Iran
’n Erg gedokterde foto van Sahar Tabar op Instagram. Foto: Instagram/@sahartabar_officialx
’n Iranese Instagram-ster bekend om haar eienaardige voorkoms op Instagram, wat herinner aan ’n kruising tussen ’n Angelina Jolie-karikatuur en Tim Burton se Emily in Corpse Bride, is in Teheran in hegtenis geneem.
Tabar word beskuldig van die oneerbiedige dra van die Islamitiese sluier die hijab, die aanhitsing van geweld, die verspreiding van haat en dat sy die jeug sosiaal en moreel korrupteer.
The Guardian het Tabar bekend geraak ná die verskyning van ’n reeks foto’s van haar gesig ná kosmetiese chirurgie. Sy het ook erg gedokterde foto’s daarvan op Instagram geplaas.
Op van die foto’s dra sy ’n hijab en op ’n ander is daar ’n pleister op haar neus.
In van die foto’s dra sy ’n hijab. Foto: Instagram/@sahartabar_officialx
Tabar se voorkoms is al as die zombie-weergawe van Jolie beskryf. In die foto’s het sy versonke wange, opgeblase lippe en ’n skerp gepunte neus asof dit uit ’n strokiesverhaal kom, berig die BBC.
CNN berig Tabar het in 2017 ’n internetsensasie geword nadat berigte oor haar geskryf het omdat sy glo meer as 50 kosmetiese operasies ondergaan en net 40 kg geweeg het.
Sy het in onderhoude ontken dat sy probeer om soos Angelina Jolie of die karakter in Corpse Bride te lyk. Sy het egter saamgestem dat daar ooreenkomste tussen hulle is.
Volgens CNN het sy in Desember 2017 aan die Russiese nuusagentskap Sputnik gesê haar aanhangers weet dit is nie hoe haar regte gesig lyk nie.
Sahar Tabar Foto: Instagram/@sahartabar_officialx
“Dit is grimering en die foto’s is gemanipuleer. Elke keer as ek ’n foto publiseer, maak ek my gesig prettiger. Dit is hoe ek myself uitdruk.”
The Independent berig talle van haar aanhangers het opgemerk dat haar foto’s gedokter is omdat daar gesien kan word die agtergrond is ook kromgetrek.
Sahar Tabar se voorkoms is al as die zombie-weergawe van Angelina Jolie beskryf. Foto: Instagram/@sahartabar_officialx
Meer oor: Iran | Inhegtenisneming